Filip Šovagović

**Filip Šovagović** (Zagreb, 13. 9. 1966.), hrvatski kazališni i filmski glumac i redatelj, dramatičar.

## Biografija
U početku poznat samo kao sin renomiranog glumca Fabijana Šovagovića, Filip Šovagović glumio je u mnogim filmovima i serijama u posljednjih 15-tak godina. Među ostalim, glumio je u filmu Ničija zemlja (2001.), koji je dobio Oskara, a 2005. bio je redatelj i scenarist filma Pušća Bistra.

Studirao je glumu na Akademiji dramske umjetnosti. Apsolvent je filmske režije na istoj akademiji. Autor je drama "Zvonimir Zajc", "Cigla" i "Ptičice". Jedna od njih, "Cigla", osvojila je Nagradu Udruženja dramskih umjetnika za najbolji praizvedeni tekst u sezoni '98./'99. u produkciji HNK Split, koja je proglašena i za najbolju predstavu na Festivalu hrvatske drame "Marulićevi dani". Predstave prema njegovim tekstovima gostovale su, ali i postavljane na brojnim europskim festivalima. Kao redatelj i scenarist okušao se u trima kratkim filmovima: "Say no", "Drvo života", "Na travi" te kao koredatelj predstave "U očekivanju Godota" Samuela Becketta u zagrebačkom kazalištu &TD.

Njegova sestra Anja Šovagović-Despot također je poznata glumica.

## Filmografija
### Televizijske uloge
* "Bračne vode" kao Mirko (2009.)
* "Kazalište u kući" kao Mato Mato (2007.)
* "Odmori se, zaslužio si" kao doktor (2006.)
* "Bitange i princeze" kao Mate Taraba (2005.-2007.)
* "Žutokljunac" kao arhitekt (2005.)
* "Naša mala klinika" kao Ivo Zadro (2004.-2007.)
* "Naša kućica, naša slobodica" (1999.)
* "Praški student" (1990.)
"Na putu za Montevideo" kao Đuka (2013)

### Filmske uloge
* "Ljubavni život domobrana" kao Filip (2009.)
* "Metastaze" kao Zombi (2009.)
* "Reality" kao Otac (2008.)
* "Naši sretni trenuci" (2007.)
* "Živi i mrtvi" kao Tomo/Martin (2007.)
* "Crveno i crno" kao Meho (2006.)
* "Kravata" kao podvornik (2006.)
* "Put lubenica" kao Lak (2006.)
* "Ispod crte" kao Ivan Požgaj (2003.)
* "Infekcija" kao gradonačelnik/izbavitelj (2003.)
* "Enklava" kao Čula (2002.)
* "Posljednja volja" kao Kuzma (2001.)
* "Polagana predaja" kao Petar Gorjan (2001.)
* "Ničija zemlja" kao Čera (2001.)
* "Nebo, sateliti" kao Major Uzelac (2000.)
* "Srce nije u modi" kao montažer (2000.)
* "Promašaj" (2000.)
* "Četverored" kao Hunjeta (1999.)
* "Bogorodica" (1999.)
* "Transatlantic" kao Jakov (1998.)
* "Zavaravanje" (1998.)
* "Tri muškarca Melite Žganjer" kao Juan/Felipe Mulero (1998.)
* "Božić u Beču" kao Ivan Lesjak (1997.)
* "Pont Neuf" (1997.)
* "Treća žena" kao inspektor (1997.)
* "Rusko meso" (1997.)
* "Puška za uspavljivanje" kao Stanko (1997.)
* "Djed i baka se rastaju" kao Đuro (1996.)
* "Isprani" (1995.)
* "Mrtva točka" (1995.)
* "Svaki put kad se rastajemo" (1994.)
* "Kositreno srce" (1994.)
* "Mor" (1992.)
* "Đuka Begović" kao Ilja (1991.)
* "Čaruga" kao Krmpotić (1991.)
* "Krhotine - Kronika jednog nestajanja" kao Ivan Livaja (1991.)
* "Posljednji valcer u Sarajevu" kao Vlado Gačinović (1990.)
* "Diploma za smrt" kao Nik (1989.)
* "Hamburg Altona" kao Bogart (1989.)
* "Sokol ga nije volio" kao Benos (1988.)
* "Život sa stricem" (1988.)

### Sinkronizacija
* "Moj ljubimac Marmaduke" kao Riki i Eugenije Harrison (2010.)

## Vanjske veze
* 
* Filip Šovagović na KAMO.hr